**Seinäjoen koskikalastuslupa**

Lupa-alueeseen kuuluu kolme koskialuetta Seinäjoessa: Vuorikoski, Kruutikoski ja Mallaskoski (ks. kartta lupa-alueesta)

Kalastus on sallittu näissä vain uistin- ja perhokalastusvälinein. Syöttien (madot, kalat, syöttitahnat) käyttö on kielletty.

**Lupahinnat:**

* 24 tunnin lupa 20 €
* 6 tunnin lupa 12 €

**Alle 13-vuotiailla luvat puoleen hintaan:**

* 24 tunnin lupa 10 €
* 6 tunnin lupa 6 €

Kalastus alkaa lupaan merkittynä ajankohtana ja jatkuu siitä eteenpäin 6 tai 24 tuntia lupatyypistä riippuen.

Seinäjoen koskikalastuslupa tulee olla lunastettuna kaikilla lupa-alueella kalastavilla ikään katsomatta. Lisäksi 18-69 -vuotiailla kalastajilla tulee olla myös valtion kalastonhoitomaksu maksettuna. Kalastonhoitomaksun osalta poikkeuksena ovat kalastajat, jotka ovat ehtineet täyttää 65 vuotta 31.12.2023 mennessä.

**Kiintiöt:**

* 24 tunnin lupa kaksi (2) kirjolohta
* 6 tunnin lupa yksi (1) kirjolohi

Kiintiön tullessa täyteen on kalastus lopetettava välittömästi. Rasvaevällinen taimen on kokonaan rauhoitettu koosta riippumatta ja ne on aina vapautettava viipymättä takaisin jokeen.

**Muuta huomioitavaa:**

* Kalastus Törnävän padon alapuolella on kielletty 100 metrin matkalla (kalastuslain 71 §)
* Kruutikoskessa kalastus sallittu vain joen länsirannalta (luonnonsuojelualueen puoli).
* Viehekalastus koskialueiden välissä sijaitsevilla suvantoalueilla (Törnävän suvanto ja Sahanlammen suvanto) on mahdollista yleiskalastusoikeuksilla (valtion kalastonhoitomaksu 18-69 -vuotiailta) eli niissä kalastamiseen ei tarvita Seinäjoen koskikalastuslupaa.
* Alueella suoritetaan kalastuksenvalvontaa. Varaudu todistamaan ikäsi ja pidä kuitti lunastetuista kalastusluvista mukanasi tai valmistaudu näyttämään kalastuslupasi puhelimeltasi.